කාවන්තිස්ස රජුගේ සහෝදරිය වූ සෝමාවතී කුමරිය විවාහ වී සිටි ගිරිඅබා නම් ප්‍රාදේශීය රජු විසින් සේරුවිල කෙළවරෙහි පැරණි සෝම නුවර බුදුරජාණන් වහන්සේගේ දකුණු දළදාව තැන්පත් කරවා ස්තූපයක් කරවූ බව වංශකතා සාධකයන් හි සඳහන් වේ. කෙසේ වෙතත් මේ ස්තූපය නිවැරදිව හඳුනාගැනීමට අපහසු වූ අතර වර්තමානය වනවිට බොහෝ දෙනකු විශ්වාස කරන්නේ පොළොන්නරුව දිස්ත්‍රික්කයේ පිහිටා ඇති සෝමාවතී පුදබිම ගිරිඅබා රජු සහ සෝමාදේවිය විසින් බුදුන්ගේ දකුණු දළදාව තැන්පත් කරවා ඉදිකරන ලද චෛත්‍යය සහිත භූමිය විය හැකි බවයි. නමුත් එම දාගැබ සොයාගෙන ප්‍රතිසංස්කරණ කටයුතු සිදුකළ කාලයේ පටන් එය බුදු රජාණන් වහන්සේගේ දකුණු දළදා වහන්සේ තැන්පත් කළ දාගැබ විය නොහැකි යැයි පුරාවිද්‍යාඥයන් අතර මතයක් තිබිණි.
සෝමාවතී පුදබිම පිහිටා ඇත්තේ කුමන දිස්ත්‍රික්කයේද ?
පොළොන්නරුව දිස්ත්‍රික්කයේ